ആട് 3

മിഥുൻ മാനുവൽ തോമസ് രചനയും സംവിധാനവും നിർവഹിച്ച് 2026ൽ പുറത്തിറങ്ങിയ ഒരു ഇന്ത്യൻ മലയാള ഭാഷാ ഫാന്റസി കോമഡി ചിത്രമാണ് **ആട് 3: വൺ ലാസ്റ്റ് റൈഡ്-പാർട്ട് 1**, അല്ലെങ്കിൽ **ആട് 3**. ആട് 2 (2017) ന്റെ തുടർച്ചയും ആട് ഫ്രാഞ്ചൈസിയുടെ മൂന്നാമത്തെ ചിത്രവുമാണിത്. ഈ ചിത്രത്തിന്റെ കഥ രണ്ട് ഭാഗങ്ങളായാണ് പറയുന്നത്. അതിൽ ആദ്യത്തെ ഭാഗമാണിത്. ഫ്രൈഡേ ഫിലിം ഹൌസിനും കാവ്യാ ഫിലിം കമ്പനിക്കും വേണ്ടി വിജയ് ബാബുവും വേണു കുന്നപ്പള്ളിയും ചേർന്നാണ് ഈ ചിത്രം നിർമ്മിച്ചത്. ജയസൂര്യ, സൈജു കുറുപ്പ്, വിനായകൻ, രഞ്ജി പണിക്കർ, വിജയ് ബാബു, സണ്ണി വെയ്ൻ, ധർമ്മജൻ ബോൾഗാട്ടി, ഭഗത് മാനുവൽ, ഇന്ദ്രൻസ്, ബിജുക്കുട്ടൻ, സുധി കോപ്പ, ഹരികൃഷ്ണൻ എന്നിവരുൾപ്പെടെയുള്ള തുടങ്ങിയ വൻ താരനിര അവരുടെ കഥാപാത്രങ്ങൾ ആവർത്തിക്കുന്നു, അല്ലിയ ബോൺ, കൃഷ്ണ ജീവ് എന്നിവർ ഈ സിനിമയിലെ പുതിയ അഭിനേതാക്കളാണ്.

2026 മാർച്ച് 19ന് *ആട് 3* ലോകമെമ്പാടും പുറത്തിറങ്ങി.

## കഥാസാരം
2370ൽ ഓർഗനൈസേഷൻ എന്നറിയപ്പെടുന്ന ഒരു രഹസ്യ സംഘടന ഒരു ആകാശക്കല്ല് ഉപയോഗിച്ച് സമയം കൈകാര്യം ചെയ്തുകൊണ്ട് ലോകം പിടിച്ചെടുത്തു. ഈ യാഥാർത്ഥ്യത്തിൽ, ഭൂതകാലവും വർത്തമാനവും ഭാവിയും ഒരേസമയം നിലനിൽക്കുന്നു, ഒരു സമയക്രമത്തിലെ പ്രവർത്തനങ്ങൾ മറ്റുള്ളവരെ ബാധിക്കുന്നു. മരണം അന്തിമമല്ല, ഒരു കാലഘട്ടത്തിൽ മരിക്കുന്നവർ മറ്റൊരു കാലഘട്ടത്തിൽ പുനർജനിക്കുന്നു.

ആട് 2ൽ നേടിയ സമ്പത്ത് അമേരിക്കയിൽ മാത്രമേ കൈമാറ്റം ചെയ്യാൻ കഴിയൂ എന്ന് വിശ്വസിച്ച് കിട്ടിയ യുഎസ് ഡോളർ 2026ലും കൈവശം വച്ചിരിക്കുകയാണ് ഷാജി പാപ്പനും സംഘവും. യുഎസ് പ്രസിഡന്റ് ഡൊണാൾഡ് ട്രംപ് ഇന്ത്യ സന്ദർശിക്കുമ്പോൾ അദ്ദേഹത്തെ നേരിട്ട് സമീപിക്കാൻ ക്യാപ്റ്റൻ ക്ലീറ്റസ് വിചിത്രമായ ഒരു പദ്ധതി തയ്യാറാക്കുന്നു, പക്ഷേ ആ ശ്രമത്തിൽ പിടിക്കപ്പെടുന്നു. പാപ്പനും സംഘവും അവനെ രക്ഷിക്കാൻ പുറപ്പെടുകയും കൂടുതൽ കുഴപ്പങ്ങളിൽ ചെന്നു ചാടുകയും ചെയ്യുന്നു.

1750ൽ, ദരിദ്രനായ രാജാവും ഷാജി പാപ്പന്റെ മുൻ അവതാരവുമായ പത്മനാഭ തമ്പുരാൻ, ടിപ്പു സുൽത്താന്റെ ശക്തനായ കമാൻഡറായ സുൽത്താൻ അസം ഖാനിൽ (ഡൂഡിന്റെ മുൻ അവതാരം) നിന്ന് വർദ്ധിച്ചുവരുന്ന ഭീഷണി നേരിടുന്നു.

## അഭിനേതാക്കൾ
* ജയസൂര്യ: 
** പന്നിമറ്റത്തിൽ ഷാജിപാപ്പൻ (ഈ കാലഘട്ടത്തിൽ)
** മഹാരാജാ പദ്മനാഭ തമ്പുരാൻ (മുൻ കാലഘട്ടത്തിൽ)
* വിനായകൻ: 
**ദാമോദരൻ ഉണ്ണി മകൻ ഡെൽമൺ ഇടക്കൊച്ചി അഥവാ ഡൂഡ് (ഈ കാലഘട്ടത്തിൽ)
**സുൽത്താൻ അസം ഖാൻ (മുൻ കാലഘട്ടത്തിൽ)
* വിജയ് ബാബു 
**സർബത്ത് ഷമീർ (ഈ കാലഘട്ടത്തിൽ)
** വറീത് മാപ്പിള, ആശാരി (മുൻ കാലഘട്ടത്തിൽ)
* സൈജു കുറുപ്പ് 
**അറക്കൽ അബു (ഈ കാലഘട്ടത്തിൽ)
**പടനായകൻ കോമക്കുറുപ്പ് (മുൻ കാലഘട്ടത്തിൽ)
* സണ്ണി വെയ്ൻ 
** സാത്താൻ സേവ്യർ(ഈ കാലഘട്ടത്തിൽ)
** വാൾട്ടർ ജോസഫ്, ഈസ്റ്റ് ഇന്ത്യ കമ്പനി ജനറൽ (മുൻ കാലഘട്ടത്തിൽ)
* ധർമ്മജൻ ബോൾഗാട്ടി 
** സച്ചിൻ ക്ലീറ്റസ് അഥവാ ക്യാപ്റ്റൻ ക്ലീറ്റസ്(ഈ കാലഘട്ടത്തിൽ)
** രാജാവിന്റെ വലംകൈ (മുൻ കാലഘട്ടത്തിൽ)
* ഭഗത് മാനുവൽ :             
** കൃഷ്ണൻ മന്ദാരം (ഈ കാലഘട്ടത്തിൽ)
** ഒരു പട്ടാളക്കാരൻ (മുൻ കാലഘട്ടത്തിൽ)
* ഹരികൃഷ്ണൻ 
** ലാലൻ പി.കെ അഥവാ ലോലൻ (ഈ കാലഘട്ടത്തിൽ)
** ഭടൻ (മുൻ കാലഘട്ടത്തിൽ)
* അല്ലെയ ബോൺ:             
** കേറ്റ് ലാറ(ഈ കാലഘട്ടത്തിൽ)
** ഒരു ബ്രിട്ടീഷ് ഭാഗ്യാന്വേഷി (മുൻ കാലഘട്ടത്തിൽ)
* ഇന്ദ്രൻസ് :             
** പി.പി. ശശി (ഈ കാലഘട്ടത്തിൽ)
** ഒരു കൊള്ളക്കാരൻ (മുൻ കാലഘട്ടത്തിൽ)
** ബാബ (ഭാവി കാലഘട്ടത്തിൽ)
* അജു വർഗീസ് :
** പൊന്നപ്പൻ (ഈ കാലഘട്ടത്തിൽ)
** രാജാവിന്റെ തേരാളി (മുൻ കാലഘട്ടത്തിൽ)
* സ്രിന്ദ:
** മേരി (ഈ കാലഘട്ടത്തിൽ)
** രാജ്ഞി രോഹിണി (മുൻ കാലഘട്ടത്തിൽ)
* സുധി കോപ്പ:
** കാഞ്ചാവു സോമൻ , ഇപ്പോൾ സാത്താന്റെ കൂട്ടാളി (ഈ കാലഘട്ടത്തിൽ)
** ഒരു ഈസ്റ്റ് ഇന്ത്യ കമ്പനി തൊഴിലാളി (മുൻ കാലഘട്ടത്തിൽ)
* രഞ്ജി പണിക്കർ :             
** പന്നിമറ്റത്തിൽ തോമസ് പാപ്പൻ (ഷാജി പാപ്പന്റെ ചേട്ടൻ) (ഈ കാലഘട്ടത്തിൽ)
** രാജാവിന്റെ സഹോദരൻ (മുൻ കാലഘട്ടത്തിൽ)
** മഹാരാജാ പദ്മനാഭ തമ്പുരാൻ്റെ പിതാവും രാജാവിൻ്റെ സഹോദരനും
* ബിജുക്കുട്ടൻ :             
** ബാറ്ററി സൈമൺ , ഇപ്പോൾ സാത്താന്റെ കൂട്ടാളി (ഈ കാലഘട്ടത്തിൽ)
** ഒരു ഈസ്റ്റ് ഇന്ത്യ കമ്പനി തൊഴിലാളി (മുൻ കാലഘട്ടത്തിൽ)
* നെൽസൺ ശൂരനാട് :             
** ഡ്രാഗൺ പൈലി (ഈ കാലഘട്ടത്തിൽ)
** അസം ഖാന്റെ കൂട്ടാളി  (മുൻ കാലഘട്ടത്തിൽ)
*നോബി മാർക്കോസ് :             
** പോലീസുകാരൻ (ഈ കാലഘട്ടത്തിൽ)
** ഗ്രാമീണൻ (മുൻ കാലഘട്ടത്തിൽ)
* നിർമ്മൽ പാലാഴി - പോലീസുകാരൻ
* ബിനു അടിമാലി - പോലീസുകാരൻ
* സേതുലക്ഷ്മി - മറിയാമ്മ, ഷാജി പാപ്പന്റെ അമ്മ
* ആതിര പട്ടേൽ - റേച്ചൽ, ഷാജിപാപ്പന്റെ മരുമകൾ
* കൃഷ്ണ ജീവ് - മൂസ
*സമ്പത്ത് റാം
*നസ്രിൻ നാസർ - സ്റ്റെല്ല
*വേദിക - "സുൽത്താൻ" എന്ന പാട്ടിലെ നർത്തകി
*നിരഞ്ജന അനൂപ് - ബാബയുടെ കൂട്ടാളി
*ഹരിത പറക്കോട് - ബാബയുടെ കൂട്ടാളി

## നിർമ്മാണം

### വികസനം
ആട് ഫ്രാഞ്ചൈസിയുടെ മൂന്നാമത്തെ ചിത്രമായ ഈ ചിത്രം ഫ്രൈഡേ ഫിലിം ഹൌസിനായി വിജയ് ബാബു നിർമ്മിക്കുകയും മിഥുൻ മാനുവൽ തോമസ് സംവിധാനം ചെയ്യുകയും ചെയ്തു. 2024 മാർച്ചിൽ ചിത്രം ഔദ്യോഗികമായി പ്രഖ്യാപിച്ചു. 2025 ജനുവരിയിൽ സംവിധായകൻ മിഥുൻ മാനുവൽ തോമസ് ഈ ചിത്രം വലിയ തോതിൽ നിർമ്മിക്കുമെന്ന് സ്ഥിരീകരിച്ചു. 2025 മെയ് 10 ന് ഒരു പൂജ ചടങ്ങോടെ ചിത്രത്തിന്റെ ചിത്രീകരണം ആരംഭിച്ചു. 2025 ജൂണിൽ കാവ്യ ഫിലിം കമ്പനിയുടെ വേണു കുന്നപ്പിള്ളി സഹനിർമ്മാതാവായി പദ്ധതിയിൽ ചേർന്നു.

### ചിത്രീകരണം
2025 മെയ് 15 ന് പ്രധാന ചിത്രീകരണം ആരംഭിച്ചു. 2025 ജൂലൈ 15ന് ജയസൂര്യ ചിത്രത്തിന്റെ ചിത്രീകരണത്തിൽ പങ്കുചേർന്നു.

## സംഗീതം
ചിത്രത്തിൻ്റെ സംഗീതവും ഒറിജിനൽ തീമുകളും ഷാൻ റഹ്മാൻ രചിച്ചപ്പോൾ പശ്ചാത്തലസംഗീതവും പുതിയ തീമുകളും ഡോൺ വിൻസെൻ്റ് രചിച്ചിരിക്കുന്നു. ഫ്രൈഡേ മ്യൂസിക് കമ്പനിയാണ് ചിത്രത്തിൻ്റെ സംഗീത അവകാശം സ്വന്തമാക്കിയത്. ആദ്യത്തെ പാട്ട് ആയ "സുൽത്താൻ" 2026 മാർച്ച് 14ന് പുറത്തിറങ്ങി.

## റിലീസ്
ഉഗാദി, ഗുഡി പഡ്വ, ഈദ്-അൽ-ഫിത്തർ എന്നീ ആഘോഷങ്ങൾ നടക്കുന്ന 2026 മാർച്ച് 19 ന് ലോകമെമ്പാടുമുള്ള തിയേറ്ററുകളിൽ ചിത്രം പുറത്തിറങ്ങി.

## വിമർശനാത്മക സ്വീകരണം
സിനിമാ എക്സ്പ്രസിലെ വിഘ്നേഷ് മധു ഈ ചിത്രത്തെ "രസകരവും ആകർഷകവുമാണ്, പക്ഷേ അത്ര പോര" എന്ന് വിശേഷിപ്പിച്ചു. അഞ്ചിൽ മൂന്ന് നക്ഷത്രങ്ങൾ നൽകി. ചിത്രത്തിന്റെ ദൈർഘ്യം, അവസാനം എന്നിവയെ വിമർശിക്കുമ്പോൾ പോലും അദ്ദേഹം അതിന്റെ ദൃശ്യങ്ങളെയും നിർമ്മാണ മൂല്യത്തെയും പ്രശംസിച്ചു. "ഒരു കാലത്ത് ഫ്രാഞ്ചൈസിയുടെ ഏറ്റവും വലിയ ആയുധമായിരുന്ന നർമ്മം ഇത്തവണ കൂടുതൽ പൊരുത്തമില്ലാത്തതാണ്" എന്ന് ചൂണ്ടിക്കാണിച്ചുകൊണ്ട്, "ഷാജി പാപ്പനും സംഘവും ഇപ്പോഴും രസകരമാണ്, പക്ഷേ സിനിമ അതിന്റേതായ മുൻ പാരമ്പര്യവുമായി പൊരുത്തപ്പെടാൻ പാടുപെടുന്നു" എന്ന് *ഓൺമനോരമയിലെ* സ്വാതി പി. അജിത് അഭിപ്രായപ്പെട്ടു. *[[ദ ടൈംസ്‌ ഓഫ്‌ ഇന്ത്യ|ടൈംസ് ഓഫ് ഇന്ത്യയിലെ]]* ഗോപിക ഐ. എസ് അഞ്ചിൽ രണ്ടര നക്ഷത്രങ്ങൾ നൽകി. ഈ ചിത്രം "സമ്മിശ്ര വികാരങ്ങൾ അവശേഷിപ്പിക്കുന്നു. നിർമ്മാണ നിലവാരത്തിലും അഭിനയത്തിലും മികവ് പുലർത്തുന്ന ചിത്രം തിരക്കഥയിലും ഹാസ്യത്തിലും പ്രതീക്ഷക്കൊത്ത് ഉയരുന്നില്ല", "അത് യഥാർത്ഥത്തിൽ പ്രചാരത്തിന് അനുസൃതമായി നിലനിൽക്കുന്നുണ്ടോ എന്നത് ചർച്ചാവിഷയമാണ്" എന്നും കൂട്ടിച്ചേർത്തു.  ചിത്രത്തിന്റെ ദൈർഘ്യം കൂടുതലാണെന്ന് അവർ വിമർശിക്കുകയും ചെയ്തു. 

റെഡിഫ്.കോമിന്റെ ശ്രീജു സുധാകരൻ അഞ്ചിൽ രണ്ട് നക്ഷത്രങ്ങൾ നൽകി. "ഈ ചിത്രം അതിൻ്റെ സ്വന്തം ഹൈപ്പിൽ കുടുങ്ങിയിരിക്കുന്നു" എന്നാണ്  ഈ ചിത്രത്തെ വിശേഷിപ്പിച്ചത്. ഇത് ആട് പ്രപഞ്ചത്തെ രസകരമായ രീതിയിൽ വികസിപ്പിക്കുമ്പോൾ, മുൻ ചിത്രങ്ങളെ കാണാൻ പ്രേരിപ്പിച്ച മുഴുനീളെയുള്ള നർമ്മത്തിൻ്റെ കാഴ്ച നഷ്ടപ്പെടുന്നു" എന്നാണ്. അതുപോലെ *ഒടിടി പ്ലേയിലെ* സഞ്ജിത് സിദ്ദാർധൻ അഞ്ചിൽ രണ്ട് നക്ഷത്രങ്ങൾ നൽകി. "ഈ ചിത്രത്തിൽ അതിന്റെ സ്ലാപ്സ്റ്റിക്ക് നർമ്മവും ആഖ്യാന ചടുലതയും നഷ്ടപ്പെടുകയും ചെയ്തു". കൂടാതെ ചിത്രത്തിന്റെ ദൈർഘ്യത്തെ വിമർശിക്കുകയും ചെയ്തു.

ദി *ഹോളിവുഡ് റിപ്പോർട്ടർ ഇന്ത്യയിലെ* വിശാൽ മേനോൻ ചിത്രത്തെ "നിരാശാജനകമായ *മൾട്ടിവേഴ്സ് ഓഫ് ബ്ലാന്റ്നെസ്*" എന്ന് വിശേഷിപ്പിച്ചു, " ഓരോ കഥാപാത്രത്തിനും ഒരു പ്രത്യേക ബ്രാൻഡ് നർമ്മം കണ്ടെത്തുന്നതിനുപകരം (മുൻ ചിത്രങ്ങളിലെന്നപോലെ) മിധുൻ എല്ലാവർക്കുമായി ഒരേ രീതിയിലുള്ള സംഭാഷണങ്ങൾ ആവർത്തിക്കാൻ തിരഞ്ഞെടുക്കുന്നു, ഇത് ഒരു ഏകീകൃത മന്ദത നൽകുന്നു". അഞ്ചിൽ രണ്ട് നക്ഷത്രങ്ങൾ റേറ്റുചെയ്ത ഇന്ത്യൻ എക്സ്പ്രസിലെ ആനന്ദു സുരേഷ് ഇതിനെ "സ്നൂസ്ഫെസ്റ്റ്", "അമച്വറിഷ് ഫാൻ-ഫിക്ഷൻ" എന്ന് വിശേഷിപ്പിച്ചു, ആകർഷകമായ ക്ലൈമാക്സ് ഉണ്ടായിരുന്നിട്ടും, "നിരവധി ഘടകങ്ങളും ഉജ്വലമായ കഥയും ഉണ്ടായിരുന്നിട്ടും, ആടു 3 ഒരു സമ്പൂർണ്ണ നിരാശയായി അവസാനിക്കുന്നു" എന്ന് അഭിപ്രായപ്പെട്ടു.

## തുടർച്ച
ആട് 3 രണ്ട് ഭാഗങ്ങളായി പുറത്തിറങ്ങുമെന്ന് സംവിധായകൻ മിഥുൻ മാനുവൽ തോമസും നിർമ്മാതാവ് വിജയ് ബാബുവും സ്ഥിരീകരിച്ചു. ചിത്രത്തിൻ്റെ തുടർചിത്രത്തിൻ്റെ ചിത്രീകരണം മെയ് മാസത്തിൽ ആരംഭിക്കുമെന്നും ഡിസംബറിൽ ചിത്രം തിയേറ്ററുകളിൽ എത്തുമെന്നും അവർ ഒരു അഭിമുഖത്തിൽ പരാമർശിച്ചു. &#x5B;*[[വിക്കിപീഡിയ:Citation needed|<span title="This claim needs references to reliable sources. (March 2026)">citation needed</span>]]*&#x5D;

## അവലംബങ്ങൾ

## പുറത്തേക്കുള്ള കണ്ണികൾ

*